Diari Oficial de la Generalitat Valenciana


Sumari del DOGV 5813, del 24-07-2008 (2008/8993)

Notificació de la resolució del recurs d'alçada, referència interna R-455/2007, a la Sra. Asunción Mellado Ponce.
-----------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8993


Data del document
:   07-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-455/2007, a la Sra. Asunción Mellado Ponce. [2008/8993]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a la Sra. Asunción Mellado Ponce, carrer Banyeres, núm. 53, 1r B (03818 Alcoi) la resolució del recurs d'alçada amb el número de referència interna R-455/2007.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de sol·licitud de habitatge de promoció pública A-SOLV-00903/07.  
Dades de la reclamant  
Número de l'expedient Cognoms i nom  
A-SOLV-00290/07 Mellado Ponce, Asunción  
Adreça: c/ Banyeres 53, 1r B   
Població: 03411-Alcoi (Alacant)  
I. Antecedents  
Cronològicament exposats, els fets essencials relatius a l'esmentat expedient són els següents:  
Primer. En data 14 de febrer de 2007 la Sra. Asunción Mellado Ponce va presentar sol·licitud de habitatge de promoció pública de la Generalitat Valenciana, a la qual va adjuntar la documentació que va considerar oportuna, que va donar lloc a la incoació de l'expedient A-SOLV-00190/07, on, a la vista de la sol·licitud i de la documentació aportada, per resolució del director general de Habitatge i Projectes Urbans de 31 de maig de 2007, d'acord amb el Decret 26/1989, de 27 de febrer, aquesta va ser exclosa perquè els ingressos familiars anuals superaven el límit màxim de 3 vegades el salari mínim interprofessional, en còmput anual.  
Segon. Per carta de data 13 de juny de 2007 (registre d'eixida de 27 de juny de 2007) va ser notificada a la interessada la citada exclusió, amb indicació dels motius i dels recursos que podia interposar contra aquesta com també el termini i l'òrgan competent per a resoldre'ls.  
Tercer. El 30 de juliol de 2007 la interessada va presentar un nou escrit on adjuntava carta de requeriment de la propietària de l'habitatge que ocupava, i interposava així mateix recurs d'alçada contra l'esmentada resolució.  
II. Fonaments de dret  
L'article 4.1 del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat, quant als beneficiaris i subjectes exclosos estableix que poden sol·licitar habitatges de promoció pública aquelles persones que acrediten ingressos familiars anuals amb un límit màxim de dos coma cinc (2,5) vegades el salari mínim interprofessional, en còmput anual, o tres (3) vegades el salari mínim interprofessional, si el nombre de fills fadrins que conviuen amb el sol·licitant, i estiguen a càrrec seu, és superior a quatre, indicant a més que s'entén per ingressos familiars els procedents del grup format pel sol·licitant, el seu cònjuge i el conjunt de familiars en primer grau d'aquests que conviuen amb ells, no disposen d'algun tipus d'allotjament independent i acrediten un temps mínim de convivència d'un any.  
La disposició transitòria primera, 3 a), del Decret 75/2007, de 18 de maig, del Consell, de Reglament de protecció pública a l'habitatge, estableix que els procediments d'adjudicació d'habitatge de promoció pública iniciats amb anterioritat a l'entrada en vigor d'aquest Reglament continuaran regint-se per la normativa vigent aplicable en el moment de la iniciació.   
Els acords adoptats per l'Institut Valencià d'Habitatge, SA, en l'exercici de les facultats d'administració i disposició, s'entenen sense perjudici que l'administració titular puga adoptar les resolucions administratives que estime pertinents conforme a dret.  
L'article 11.1 i 2 a, g i i del Decret 137/2006, de 29 de setembre, del Consell, pel qual s'aprova el Reglament orgànic i funcional de la Conselleria de Territori i Habitatge i article 57.3 de la Llei 8/2004 d'habitatge de la Comunitat Valenciana; el Decret 61/1987, d'11 de maig del Consell, pel qual s'acorda la constitució de l'Institut Valencià d'Habitatge, SA; el Decret 118/1988, de 29 de juliol del Consell, pel qual es determina l'abast concret de la transmissió de patrimoni de promoció pública de l'habitatge a l'Institut Valencià d'Habitatge, SA; el Decret 28/1989, de 27 de febrer, del Consell, pel qual s'estableix el sistema de fixació de preus de venda i renda d'habitatges de promoció pública; el Decret 3140/71, de 23 de desembre, sobre protecció de famílies nombroses, i l'Ordre de 25 de novembre de 2002, de legalitzacions.  
Els articles 55.3, 59 i següents, 73 i 75 de la Llei 30/1992 de règim jurídic de les administracions públiques i del procediment administratiu comú.  
III. Contestació a les al·legacions  
L'Institut Valencià d'Habitatge, SA, en l'exercici de les facultats i en compliment de les funcions que té atribuïdes i a fi de realitzar una correcta tramitació dels corresponents expedients sobre adjudicació d'habitatges de promoció pública, ha de realitzar una aplicació estricta de les disposicions contingudes en el Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, a fi de respectar fonamentalment els drets de tots els sol·licitants per tal que les seues sol·licituds siguen examinades, baremades i incloses, segons puntuació, en la llista prèvia a l'adjudicació, ateses a més les dificultats existents per a satisfer la nombrosa demanda d'habitatge protegit.  
Per tot l'anteriorment expressat i per les dades consignades per la interessada en el seu escrit de sol·licitud, es va poder comprovar que el grup familiar format per la sol·licitant i dos fills fadrins majors d'edat (Diego i María del Carmen) tenien uns ingressos anuals de 24.830,98 euros (7.538,72 € la mare, 14.739,07 € el fill i 2.553,19 € la filla) que superaven les 3,55 vegades el salari mínim interprofessional corresponent als 12 mesos anteriors a la sol·licitud (6.988,80 €), per la qual cosa, conforme al Decret 26/1989, aquesta només podia ser exclosa, i en conseqüència ha de ser desestimat aquest recurs d'alçada i confirmada la resolució recorreguda, fonamentalment per a no perjudicar així els drets d'altres sol·licitants que complisquen tots els requisits exigits.  
RESOLUCIÓ  
Vist l'expedient es dedueix que ha quedat acreditat que el grup familiar format per la sol·licitant i els seus dos fills superaven el límit d'ingressos per a l'adjudicació d'un habitatge de promoció pública, per tant la seua sol·licitud va ser exclosa com cal.  
Vistos els fets, les disposicions legals esmentades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que esgota la via administrativa, es podrà interposar recurs contenciós administratiu davant del jutjat del contenciós administratiu corresponent en el termini de dos mesos comptadors a partir de l'endemà al de la recepció d'aquesta, segons els arts. 8.3 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.  
València, 7 de gener de 2008.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillén